LATVIJAS REPUBLIKAS MINISTRU KABINETS

2021. gada \_\_\_\_\_\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2011. gada 27. decembra noteikumos Nr. 1025 “Noteikumi par rīcību ar lietiskajiem pierādījumiem un arestēto mantu”**

Izdoti saskaņā ar [Kriminālprocesa likuma](https://likumi.lv/ta/id/107820-kriminalprocesa-likums) [235. panta](https://likumi.lv/ta/id/107820-kriminalprocesa-likums#p235) septīto daļu,  
[239. panta](https://likumi.lv/ta/id/107820-kriminalprocesa-likums#p239) sesto daļu, [240. panta](https://likumi.lv/ta/id/107820-kriminalprocesa-likums#p240) sesto daļu, [365. panta](https://likumi.lv/ta/id/107820-kriminalprocesa-likums#p365) 2.1  
un trešo daļu, [366. panta](https://likumi.lv/ta/id/107820-kriminalprocesa-likums#p366) ceturto daļu

Izdarīt Ministru kabineta 2011. gada 27. decembra noteikumos Nr. 1025 “Noteikumi par rīcību ar lietiskajiem pierādījumiem un arestēto mantu” (Latvijas Vēstnesis, 2013, 169. nr.; 2016, 44. nr.; 2017, 107. nr.; 2019, 51. nr.) šādus grozījumus:

1. Papildināt noteikumus ar 1.8. apakšpunktu šādā redakcijā:

“1.8.virtuālās valūtas realizācijas kārtību.”.

1. Aizstāt 7.31 apakšpunktā vārdus “Drošības policija” (attiecīgā locījumā) ar vārdiem “Valsts drošības dienests” (attiecīgā locījumā).
2. Papildināt noteikumus ar V.1 nodaļu šādā redakcijā:

**“V.1 Virtuālās valūtas realizācija**

76.1 Virtuālo valūtu ar procesa virzītāja lēmumu nodod realizācijai aģentūrai.

76.2 Lai nodrošinātu virtuālās valūtas realizāciju, aģentūra uztur šim mērķim izveidotu virtuālās valūtas maku Latvijā vai Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstī (turpmāk – ārvalsts) reģistrēta virtuālās valūtas pakalpojuma sniedzēja (turpmāk – pakalpojuma sniedzējs) platformā. Veidojot virtuālo maku, aģentūra izvērtē, vai attiecīgajai virtuālās valūtas pakalpojuma sniedzēja platformai ir iespēja veikt maksājumus vienotajā *euro* maksājumu telpā, vai virtuālās valūtas pakalpojuma sniedzējs ir reģistrēts valstī, ar kuru iespējams nodrošināt krimināltiesisko sadarbību, kā arī, kādus virtuālās valūtas veidus tā realizē.

76.3 Procesa virzītājs virtuālo valūtu ievieto virtuālajā makā un vienas dienas laikā rakstveidā paziņo par to aģentūrai.

76.4 Procesa virzītājs lēmumu par virtuālās valūtas nodošanu realizācijai nodod aģentūrai un rakstveidā informē to par datumu, kādā atļauts uzsākt realizāciju.

76.5 Aģentūra 5 darbdienu laikā pēc informācijas saņemšanas par atļauju uzsākt realizāciju:

76.5 1. veic tirgus izpēti, izvērtējot vismaz trīs pakalpojuma sniedzēja piedāvātās realizācijas iespējas (virtuālās valūtas realizācijas cena, realizācijas izmaksas, iespēja virtuālo valūtu apmainīt pret citu virtuālo valūtu), un izvēlās virtuālās valūtas realizācijai visizdevīgāko pakalpojuma sniedzēja virtuālās valūtas realizācijas piedāvājumu;

76.5 2. realizē virtuālo valūtu pakalpojuma sniedzējam un vienas dienas laikā rakstveidā paziņo par to procesa virzītājam;

76.5 3. sagatavo virtuālās valūtas aprakstes, novērtēšanas - realizācijas aktu.

76.6 Ja virtuālo valūtu nav iespējams realizēt šo noteikumu 76.5 punktā noteiktajā kārtībā, aģentūra virtuālo valūtu realizē izsolē, kuru organizē, ievērojot šo noteikumu 25.1 punktā minēto.

76.7. Ar līdzekļiem, kas iegūti realizējot virtuālo valūtu, aģentūra rīkojas šo noteikumu 75. punktā noteiktajā kārtībā.

76.8. Virtuālā maka izveidošanai un virtuālās valūtas realizācijai aģentūra var atvērt kontu kredītiestādēs, kuras nodrošina valūtas norēķinu iespējas ar pakalpojuma sniedzēju.”.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: valsts sekretārs Dimitrijs Trofimovs